Արդեն մոտ 15 կմ երկարությամբ մալուխ է անցկացվել, նաև կապի օպերատորներն են օգտվել ՀԷՑ-ի անցկացրած ցանցից: Շինարարական աշխատանքների մեկնարկին, երբ պարզվել է, որ հողի ավելի մեծ շերտ է հեռացվելու, շինարարը կանգնել է խնդրի առաջ: Այսօր բանավեճ ծավալվեց քաղաքապետարանի տեխնիկական վերահսկողի և ՀԷՑ-ի ներկայացուցչի միջև: Քաղաքապետն ասաց, որ խիստ վերահսկողություն է լինելու: Պատրաստ է նույնիսկ «ջերմաչափով փողոցից փողոց շրջել»՝ ասֆալտի ջերմաստիճանը ստուգելու համար, որ հետագայում իրենց չմեղադրեն «անորակ շինարարության ու գումարներ մսխելու մեջ»: Նշենք, որ փողոցների շինարարությունը վերահսկող կոլեգիալ մարմին է ստեղծվել, որը գլխավորելու է ավագանու ընդդիմադիր անդամ Լևոն Բարսեղյանը։